KOMISIJOS SPRENDIMAS
2005 m. lapkričio 24 d.
panaikinantis Sprendimus 1999/355/EB ir 2001/219/EB
(pranešta dokumentu Nr. C(2005) 4500)
(2005/829/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalį,
kadangi:
(1)
1999 m. gegužės 26 d. Komisijos sprendimas 1999/355/EB dėl nepaprastųjų priemonių, nukreiptų prieš Anoplophora glabripennis (Motschulsky) paplitimą iš Kinijos (išskyrus Honkongą) (2) ir 2001 m. kovo 12 d. Komisijos sprendimas 2001/219/EB dėl laikinų nepaprastj priemonių, skirtų medienos pakuotei, iš dalies arba visiškai pagamintai iš Kanadoje, Kinijoje, Japonijoje ir Jungtinėse Amerikos Valstijose išaugintos neperdirbtos spygliuočių medienos (3) nebegalioja, nes atitinkamos nuostatos dabar pateikiamos Direktyvoje 2000/29/EB.
(2)
Atitinkamai siekiant Bendrijos teisės aktų nuoseklumo ir aiškumo Sprendimai 1999/355/EB ir 2001/219/EB turėtų būti panaikinti.
(3)
Šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimai 1999/355/EB ir 2001/219/EB panaikinami.
2 straipsnis
Šis sprendimas skirtas valstybėms narėms.
Priimta Briuselyje, 2005 m. lapkričio 24 d.